Inapoi
Definitii
Cerc
Triunghi
Patrat
Dreptunghi
Hexagon

# Definitii

Punct – o înţepătură de ac fără grosime, pe o suprafaţă.

Dreapta – un fir de aţă perfect întins, fără grosime, infinit.

Semidreapta – o parte dintr-o dreaptă, limitată la unul dintre capete, numit originea semidreptei.

Segment – porţiunea dintr-o dreaptă cuprinsă între două puncte de pe ea.

Puncte coliniare – trei sau mai multe puncte ce se află pe aceeaşi dreaptă trasată sau nu.

Puncte identice – două puncte ce se află în acelaşi loc.

Puncte distincte – două puncte ce nu se află în acelaşi loc.

Drepte concurente – două drepte coplanare ce au un punct comun.

Drepte paralele – două drepte coplanare ce nu au un punct comun.

Drepte perpendiculare – două drepte coplanare concurente care, intersectate, formează patru unghiuri drepte.

Piciorul dreptei perpendiculare – punctul ce rezultă din intersecţia a două drepte perpendiculare.

Semidrepte opuse – două semidrepte ale căror reuniune rezultă o dreaptă.

Segmente congruente – două segmente care au aceeaşi măsură.

Măsura segmentului – numărul care arată de câte ori se cuprinde o unitate de măsură convenţională într-un segment.

Mijlocul segmentului – punctul aflat pe segment la distanţe egale de capetele acestuia.

Jumătatea segmentului – numărul care se obţine prin împărţirea măsurii segmentului la doi.

Mediatoarea segmentului – dreapta perpendiculară dusă prin mijlocul segmentului.

Unghi – reuniunea a două semidrepte cu aceeaşi origine.

Bisectoarea unghiului – semidreapta aflată în interiorul unghiului care determină cu laturile acestuia două unghiuri congruente.

Unghiuri adiacente – două unghiuri ce au acelaşi vârf, o latură comună şi interioare disjuncte.

Unghiuri complementare – două unghiuri cu suma totală de 90 de grade.

Unghiuri suplementare – două unghiuri cu suma totală de 180 de grade.

Unghi ascuţit – un unghi mai mic decât un unghi drept.

Unghi drept – jumătate din unghiul maxim.

Unghi obtuz – un unghi mai mare decât un unghi drept.

Unghi nul – un unghi ale cărui semidrepte sunt identice.

Unghi maxim – un unghi ale cărui semidrepte sunt opuse.

Unghiuri opuse la vârf – unghiurile care au acelaşi vârf şi laturile opuse (semidrepte opuse).

Unghiuri în jurul unui punct – două sau mai multe unghiuri consecutiv adiacente.

Unghi exterior triunghiului – unghiul suplementar si adiacent unui unghi al unui triunghi.

Triunghi – figura geometrică formată din cele trei segmente determinate de trei puncte necoliniare.

Triunghi oarecare – triunghiul cu lungimile laturilor diferite.

Triunghi isoscel – triunghiul cu două laturi congruente.

Triunghi echilateral – triunghiul cu toate laturile congruente.

Triunghi ascuţitunghic – triunghiul cu toate unghiurile ascuţite.

Triunghi dreptunghic – triunghiul cu unul dintre unghiuri drept.

Triunghi obtuzunghic – triunghiul cu unul dintre unghiuri obtuz.

Perimetrul triunghiului – suma lungimilor laturilor unui triunghi.

Triunghiuri congruente – două triunghiuri cu fiecare latură a unuia, congruentă cu una a celuilalt şi fiecare unghi al unuia, congruent cu unul al celuilalt.

Mediana triunghiului – segmentul care uneşte un vârf al unui triunghi cu mijlocul laturii opuse.

Înălţimea triunghiului – segmentul ce uneşte un vârf al triunghiului cu piciorul dreptei perpendiculare duse din acel vârf pe latura opusă.

Bisectoarea triunghiului – segmentul de pe bisectoarea unui unghi al unui triunghi, cuprins între vârful unghiului şi latura opusă.

Centrul de greutate al triunghiului – punctul de intersecţie a medianelor unui triunghi.

Cerc -mulțimea tuturor punctelor din plan, egal depărtate de un punct fix numit centru.

Rază – dreapta ce unește centrul cercului de unul din punctele sale.

Diametru -orice segment care are ca extremități două puncte de pe cerc și trece prin centrul cercului.

# Cercul

În geometria euclidiană, cercul este mulțimea tuturor punctelor din plan, egal depărtate de un punct fix numit centru. Distanța comună este denumită de obicei raza cercului.

# Triunghiul echilateral

Triunghiul este poligonul închis format din trei laturi egale.

# Patrat

Pătratul este patrulaterul cu toate laturile egale si cu toate unghiurile egale cu 90 de grade.

# Dreptunghi

Dreptunghiul este patrulaterul cu laturile opuse paralele si cu toate unghiurile egale cu 90 de grade

# Hexagon regulat

Hexagonul regulat este un poligon regulat convex cu șase laturi egale. Unghiurile sale interne sunt congruente, având fiecare măsura de 120° (suma măsurilor unghiurilor acestuia fiind de 720°, ca la orice hexagon).